joelniklaus/EU_Wikipedias huggingface dataset:
Beyond the Black

Beyond the Black on saksalainen vuonna 2014 perustettu sinfonista metallia soittava yhtye. Yhtye tuli suosituksi erityisesti Saksan ja Itävallan alueilla esikoisalbuminsa Songs of Love and Death julkaisun jälkeen vuoden 2015 aikana.

Lokakuussa 2022 yhtye kertoi julkaisevansa viidennen studioalbuminsa Beyond the Black 13. tammikuuta 2023. Musiikkivideot on tehty kappaleisiin "Winter Is Coming" ja "Reincarnation".

Jäsenet 

Jäsenet:
 Jennifer Haben - laulu
 Chris Hermsdörfer - kitara ja laulu
 Tobi Lodes - kitara ja taustalaulu
 Kai Tschierschky - rummut

Diskografia

Albumit

Singlet 
 In the Shadows (2015)
 Lost in Forever (2016)
 Night Will Fade (2017)
 Forget My Name (2017 version) (2017)
 Heart of the Hurricane (2018)
 Million Lightyears (2018)
 Misery (2020)
 Golden Pariahs (2020)
 Wounded Healer (2020)
 Reincarnation (2022)
 Is There Anybody Out There? (2022)
 Winter Is Coming (2022)

Promosinglet 
 Songs of Love and Death (2015)
 Love Me Forever (2015)
 Written in Blood (2016)
 Halo of the Dark (2016)
 My God is Dead (2018)

Musiikkivideot 
 "In the Shadows" (2015)
 "Lost in Forever" (2016)
 "Night Will Fade" (2017)
 "Forget My Name (2017 Version)" (2017)
 "Heart of the Hurricane" (2018)
 "Million Lightyears" (2018)
 "Breeze" (2018)
 "Through the Mirror" (2019)
 "Misery" (2020)
 "Human" (2020)
 "Reincarnation" (2022)
 Is There Anybody Out There? (2022)
 Winter Is Coming (2022)

Promovideot 
 "Songs of Love and Death" (2015)
 "Love Me Forever" (2015)
 "Written In Blood" (2016)

Lähteet

Aiheesta muualla 
 
 

Saksalaiset sinfoniset metalliyhtyeet
Jürg Wyttenbach

Jürg Wyttenbach (s. 2. joulukuuta 1935 Bern) on sveitsiläinen säveltäjä, kapellimestari ja pianisti. Hän on tuotannossaan yhdistellyt musiikkia moniin muihin taiteenaloihin. Hän oli mukana perustamassa IGNM Baselia ja on luennoinut pitkään Baselin musiikkiakatemiassa. Hän voitti Sveitsin musiikkipalkinnon vuonna 2017.

Sveitsissä, Saksassa ja Ranskassa opiskelleen Wyttenbachin opettajiin lukeutui Yvonne Lefébure.

Lähteet 

Sveitsiläiset säveltäjät
Sveitsiläiset kapellimestarit
Sveitsiläiset pianistit
Vuonna 1935 syntyneet
Elävät henkilöt
Kodorin kriisi 2001

Kodorin kriisi oli lokakuussa 2001 georgialaisten ja abhasialaisten joukkojen välillä käyty yhteenotto Kodorisolassa Abhasiassa. Georgialaiset saivat tukea tšetšenialaisilta taistelijoilta. Maailman media, joka keskittyi Yhdysvaltojen hyökkäykseen Afganistaniin, vähätteli konfliktia. Taistelu koitui ainakin 40 ihmisen kuolemaksi.

Aikajana
4. lokakuuta 2001 ryhmä Ruslan Gelayevin johtamia tšetšenialaisia ja georgialaisia taistelijoita menivät solaan Georgian puolelta ja hyökkäsi Giorgievskojen kylään. Kun Yhdistyneiden kansakuntien tarkkailijoita kuljettanut helikopteri ammuttiin 8. lokakuuta 2001 alas, yhdeksän ihmistä kuoli.

Seuraukset
Abhasialaisten vangitsema georgialainen Valery Chkhetiani sai halvauksen 5. elokuuta 2004, ja hänet vietiin sairaalan, jossa hän kuoli kaksi päivää myöhemmin. Chkhetiani oli tuomittu viidentoista vuoden vankeuteen.

Viron entinen pääministeri ja silloinen Georgian presidentin neuvonantaja Mart Laar sanoi 29. elokuuta 2006, että Kodorin konflikti oli Venäjän suunnittelema. Laar myös varoitti, että Georgiaan kohdistuvia Venäjän provokaatioita on odotettavissa, mutta Georgia on valmistautunut selviämään kaikista Venäjän asettamista haasteista. 

Venäjä syytti 30. huhtikuuta Georgiaa 1 500 miehen kokoamisesta Kodorin alueelle Abhasian valtaamiseksi. Venäjä vastasi Georgian tekoon kokoamalla omia joukkojaan alueelle kiristämällä maiden välejä. Nämä joukot taistelivat myöhemmin vuoden 2008 sodassa.

Lähteet
 http://news.bbc.co.uk/2/hi/europe/1595847.stm.
 http://www.rferl.org/reports/caucasus-report/2001/10/34-121001.asp
 http://hrw.org/wr2k2/europe9.html
 http://news.bbc.co.uk/2/hi/europe/1586098.stm
 http://www.kavkaz-uzel.ru/articles/59712
 https://web.archive.org/web/20100620011744/http://www.bns.ee/login.jsp?lang=en
 https://www.theguardian.com/world/2008/apr/30/russia.georgia

Ohjeet
Toinen Tšetšenian sota
Abhasian historia
Konfliktit
2001
I Hear a Symphony

I Hear a Symphony on yhdysvaltalaisen tyttöbändin The Supremesin vuoden 1965 kappale, joka äänitettiin Motown-levy-yhtiölle.

Motownin Holland–Dozier–Holland-tiimin säveltämä ja sanoittama kappale sijoittui Billboard Hot 100 -singlelistan ensimmäiselle sijalle.

Lähteet

The Supremesin kappaleet
Vuoden 1965 kappaleet
Persona 5: The Animation

Persona 5: The Animation on vuonna 2018 esitetty ja CloverWorksin tuottama japanilaiseen PlayStation 3- ja PlayStation 4 -konsolipeliin Persona 5 perustuva animesarja. Sarjan on ohjannut Masashi Ishihama ja käsikirjoittanut Shinichi Inotsume, konsopeliversion musiikista vastanneen Shōji Meguron palatessa säveltäjäksi.

Jo ennen peliversion julkaisua 3. syyskuuta 2016 julkaistiin animespesiaali The Day Breakers. Lisäksi on tehty kaksi erikoispitkää jaksoa, joista ensimmäinen esitettiin televisiossa joulukuussa 2018 ja toinen maaliskuussa 2019. Lisäksi kaksi OVA-erikoisjaksoa julkaistiin suoraan DVD:lle ja Blu-raylle touko-kesäkuun 2019 aikana. Sarjan englanniksi jälkiäänitetty versio julkaistaan Blu-raylle kokonaisuudessaan 29. syyskuuta 2020. Mutta sitä ennen Funimation julkaisi digitaalisesti sarjan 26 jaksoa ja kaksi ensimmäistä erikoisjaksoa 18. elokuuta 2020.

Asetelma 
Ren Amamiya muuttaa Tokioon viettämään toisen lukiovuotensa Shujinin akatemiassa. Hän päätyy salaperäiseen paikkaan ja tulee vaaratilanteessa herättäneeksi Persoonan mahdin, minkä jälkeen hän muodostaa ystäviensä kanssa ryhmän nimeltä ”Sydänten haamuvarkaat” () muuttaakseen pahantahtoiset aikuiset varastamalla vääristyneet halut heidän sydämistään.

Ääninäyttelijät

Pääroolit

Sivuroolit

Jaksot

Lähteet

Aiheesta muualla 
Persona 5: The Animation Anime News Networkin tietosanakirjassa 

Anime
Megami Tensei
Yhdysvaltain presidentinvaalit 1844

Yhdysvaltain presidentinvaalit 1844 olivat järjestyksessään 15. Yhdysvaltain presidentinvaalit, jotka järjestettiin 1. marraskuuta – 4. joulukuuta 1844. James K. Polk demokraattisesta puolueesta voitti whig-puolueen Henry Clayn täpärässä kilvassa, jonka kiistanalaisina teemoina olivat orjuus ja Texasin tasavallan liittäminen osaksi Yhdysvaltoja.

Ehdokkaat

Whig

Demokraatit

Tulokset
Yhdysvaltain presidentinvaalit 1844
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | James K. Polk
| style="text-align:left;" | Demokraatit
| style="text-align:left;" | Tennessee
| 1 339 494
| 49,5
| 170
|-
| style="background-color:" |
| style="text-align:left;" | Henry Clay
| style="text-align:left;" | Whig
| style="text-align:left;" | Kentucky
| 1 300 004
| 48,1
| 105
|-
| style="background-color:#CCCC66" |
| style="text-align:left;" | James G. Birney
| style="text-align:left;" | Vapauspuolue
| style="text-align:left;" | Michigan
| 62 103
| 2,3
| 0
|-
| colspan=4 style="text-align:left;" | Muut
| 2 058
| 0,1
| –
|-
| colspan="7" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 2 703 659
| 100
| 275
|- style="font-weight:bold"
| colspan="6" style="text-align:left;" | Voittoon tarvitaan
| 138
|}

Lähteet 

1844
Presidentinvaalit 1844
Divis Laboratories

Divis Laboratories Ltd. (tai Divi's Laboratories Ltd.) on intialainen lääketeollisuusyhtiö. Se tuottaa aktiivisia farmaseuttisia ainesosia (API) ja välivaiheen yhdisteitä geneeristen lääkkeiden valmistamiseksi. Vuonna 1990 tohtori Murali K. Divin johdolla perustettu yritys keskittyi alkuvaiheessaan tutkimukseen ja tuotekehitykseen ja oli nimeltään Divis Research Center (DRC); nykyäänkin se tekee tutkimusta ja tuotekehitystä (lääkesyntetisointia) myös asiakastahojen toimeksiannosta. 

Yrityksen päätoimipiste sijaitsee Hyderabadissa, ja sillä on operatiivista toimintaa Euroopassa, Aasiassa, Yhdysvalloissa ja muualla kansainvälisesti. Sen tuotannosta 87 prosenttia meni vientiin. Maaliskuussa 2015 yhtiöllä oli neljä tuotantolaitosta ja neljä tutkimuskeskusta Intiassa sekä tytäryhtiöt Sveitsissä ja Yhdysvalloissa. Yrityksen palveluksessa oli noin 10 000 ihmistä.

Alkuvuodesta 2018 alussa Divis Laboratories oli yksi Intian kymmenestä suurimmasta lääketehtaista ja kuului markkina-arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE) ja on osa Nifty 50 -pörssi-indeksiä.

Katso myös
Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)
 Aurobindo Pharma
 Biocon
 Cadila Healthcare
 Cipla
 Dr. Reddy's Laboratories
 Lupin
 Serum Institute of India
 Sun Pharmaceutical Industries

Lähteet

Aiheesta muualla
Forbes Most Innovative Growth Companies: Divi's Laboratories (2014)  (forbes.com)
Divis Laboratories  (indiatimes.com)
 Indian Pharmaceutical Industry  (ibef.org)
 Pharmaceutical Industry Analysis: Market Research, Survey, Growth & Reports: Indian Pharma Sector  (brandindiapharma.in)
 Sector Survey: Pharmaceuticals   (makeinindia.com)

Intialaiset pörssiyhtiöt
Lääkevalmistajat
Hyderabad (Intia)
Avengers Assemble

Avengers Assemble on yhdysvaltalainen animaatiosarja, joka perustuu Marvel Comicsin Kostajat-hahmoihin.

Sarjan esittäminen alkoi Yhdysvalloissa Disney XD -kanavalla toukokuussa 2013.

Näyttelijät

Yhteenveto

Tuotanto 
Sarjassa yhdistetään 2D ja CGI-grafiikkaa.

Disney XD ilmoitti tilanneensa toisen tuotantokauden heinäkuussa 2014. Kolmannen tuotantokauden tilauksen yhteydessä Disney XD kertoi muuttavansa kauden nimeksi "Avengers: Ultron Revolution". Neljännen kauden tilaaminen vahvistettiin tammikuussa 2017. Viides kausi tilattiin heinäkuussa 2017 ja samalla kauden nimeksi ilmoitettiin "Marvel's Avengers: Black Panther's Quest".

Lähteet

Aiheesta muualla 
 Virallinen sivusto 
 

Yhdysvaltalaiset animaatiosarjat
Marvel-universumin henkilöt
2010-luvun piirrossarjat
USS Puritan (BM-1)

USS Puritan (runkonumero BM-1) oli Yhdysvaltain laivaston vuonna 1882 vesille laskettu monitori.

Valmistus 
Alus tilattiin John Roach and Sonilta Chesteristä Pennsylvaniasta, missä köli laskettiin vuonna 1874. Alus laskettiin vesille 6. joulukuuta 1882 ja otettiin palvelukseen 10. joulukuuta 1896 New Yorkin laivastontelakalla päällikkönään J. R. Bartlett.

Palvelus 
Alus osallistui Espanjan-Yhdysvaltain sotaan vuonna 1898. Se oli liitettynä huhtikuussa Kuuban satamia saartaneeseen laivastoon. Alus tulitti yhdessä USS New Yorkin ja USS Cincinnatin kanssa 27. huhtikuuta Matanzasia. Toukokuun alussa alus oli Key Westissä Floridassa, mistä se lähti 20. toukokuuta merelle liittyäkseen Santiago de Cubaan lähtevään kontra-amiraali William T. Sampsonin laivastoon.

Lähteet

Viitteet 

Yhdysvaltain laivaston monitorit
Yhdysvaltalaiset Espanjan–Yhdysvaltain sodan monitorit
Putous (10. tuotantokausi)

Putouksen 10. tuotantokausi esitettiin syksyllä 2018. 

Ohjelman juontajana jatkoi edelliskaudelta jatkanut Roope Salminen. Kauden näyttelijät julkistettiin 4. syyskuuta 2018.

Edellisellä kaudella aloittaneet Kiti Kokkonen, Pihla Penttinen ja Alina Tomnikov ilmoittivat, että he eivät ole mukana kymmenennellä kaudella. Heidän tilallaan nähtiin Helmi-Leena Nummela, Lauren Lehtinen, Christoffer Strandberg ja Terhi Suorlahti.

Vuoden sketsihahmo -kilpailun voitti Mikko Penttilän esittämä Taika-Pasi, risteilyaluksella esiintyvä työssä uupunut taikuri, jolla on silmävärve.

Tulikoe ja näytön paikka

Vuoden sketsihahmokilpailu

Katsojaluvut ja yllätystehtävät

Lähteet 

Tuotantokaudet
Fugo Segawa

Fugo Segawa (s. 7. heinäkuuta 1997, Ichikawa, Japani) on japanilainen jalkapalloilija, joka pelaa puolustajana Kanadan Premier Leaguen York9:ssa. Segawa on pelannut Veikkausliigassa RoPS:in riveissä kuusi ottelua.

Seurajoukkueet 

Fugo Segawa muutti 15-vuotiaana Englantiin opiskelemaan ja pelaamaan jalkapalloa. Englannissa ja Espanjassa vietettyjen juniorivuosien jälkeen Segawan pelaajaura aikuisten tasolla alkoi kaudella 2016, kun hän pelasi ruotsalaisen Ånge IF:n riveissä Ruotsin neljännellä sarjatasolla Division 2:ssa. Segawa siirtyi kaudeksi 2017 Kakkosessa pelanneen PEPO:n riveihin. Segawa pelasi kaudella 2017 kaikki Kakkosen 22 sarjaottelua, ja hänet valittiin kauden päätteeksi A-lohkon parhaaksi puolustajaksi.

Segawa siirtyi kaudeksi 2018 Veikkausliigassa pelanneen RoPS:in riveihin. Segawa debytoi Veikkausliigassa 12. kesäkuuta 2018 ottelussa RoPS–VPS. Segawa pelasi kuusi Veikkausliigan ottelua, ja RoPS oli kaudella 2018 Veikkausliigassa toinen. Segawa siirtyi kaudeksi 2019 Ykkösen AC Ouluun. Segawa pelasi kaudella 2019 yhteensä 19 Ykkösen ottelua, ja AC Oulu oli sarjassa seitsemäs.

Fugo Segawa siirtyi kaudeksi 2020 Kanadan Premier Leaguessa pelaavan York9:n riveihin.

Lähteet

Aiheesta muualla 

 Fugo Segawa Palloliiton sivuilla
 Fugo Segawa Veikkausliigan sivuilla
 Fugo Segawa Soccerwayn sivuilla

Japanilaiset jalkapalloilijat
Vuonna 1997 syntyneet
Elävät henkilöt
Lapp Automaatio

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.81841564178467,
          60.2754448103326
        ]
      }
    }
  ]
}
Lapp Automaatio Oy on Suomalainen koneenrakennuksen automaatio- ja sähkökomponenttien maahantuoja, joka edustaa useita kansainvälisiä tuotevalmistajia Suomessa. Lapp Automaatio myös markkinoi ja myy omaa lämpötila-anturi-tuotevalikoimaa globaalisti. Lapp Automaatio on toiminut Suomen markkinoilla 20-luvulta alkaen. Lapp Automaatiossa työskentelee noin 50 henkilöä ja toimipisteitä on viidellä eri paikkakunnalla Suomessa. Päätoimipaikka on Vantaan Varistossa ja suurvarasto sijaitsee Hyvinkäällä.

Historiaa 

Lapp Automaatio ent. SKS Automaatio kuului osaksi SKS-konsernia. SKS Group ent. S.K.S Suomalainen Osakeyhtiö, on vuonna 1924 perustettu teknisten komponenttien ja laitteiden maahantuoja. SKS Automaatio yhtiöitettiin omaksi yhtiökseen vuonna 1998 silloisesta SKS Tekniikka Oy:stä. Vuonna 2009 SKS Automaatio osti Oy Elteosähkö Ab:n osake-enemmistön.

Osaksi isompaa kokonaisuutta 
Joulukuussa 2017 SKS Automaatio siirtyi yhdessä SKS Connecton kanssa saksalaisen LAPP Groupin omistukseen. Entinen omistaja, SKS-konserni allekirjoitti 18.12.2017 sopimuksen yrityskaupoista kahden uuden omistajan kanssa Lapp Group on saksalainen perheomisteinen konserni, joka on maailman johtavia kaapeleiden, kaapelitarvikkeiden sekä -järjestelmien toimittajia. Tuotevalikoimassa on yli 40 000 tuotetta, jotka valmistetaan pääasiassa yhtiön omissa tuotantolaitoksissa. Konsernissa on 17 tuotantolaitosta ja 40 myyntiorganisaatiota eri puolilla maailmaa, joissa työskentelee noin 3 770 henkilöä.

Lähteet

Aiheesta muualla 
Lapp Automaatio

Suomalaiset yritykset
Jérôme Lalande

Joseph Jérôme Lefrançois de Lalande (11. heinäkuuta 1732 – 4. huhtikuuta 1807) oli ranskalainen tähtitieteilijä, vapaamuurari ja kirjailija.

Lähteet

Aiheesta muualla 
 

Ranskalaiset tähtitieteilijät
Ranskalaiset kirjailijat
Ranskan tiedeakatemian jäsenet
Vuonna 1732 syntyneet
Vuonna 1807 kuolleet
Maximilian Hell

Maximilian Hell (Unkari: Hell Miksa) (15. toukokuuta 1720 – 14. huhtikuuta 1792) oli unkarilainen tähtitieteilijä ja vihitty Jesuiitta-pappi Unkarin kuningaskunnasta.

Tähtitieteilijät
Unkarilaiset tieteilijät
Unkarilaiset papit
Vuonna 1720 syntyneet
Vuonna 1792 kuolleet
Rain Kooli

Rain Kooli (s. 26. kesäkuuta 1971 Harku, Viro) on suomenvirolainen toimittaja ja juontaja.
Hän työskentelee toimittajana Suomenlahden molemmin puolin sekä suomeksi että viroksi.

Kooli on Ylen toimittaja, Turun Sanomien kolumnisti, Viron yleisradioyhtiön ERR:n (Eesti Rahvusringhääling) toimittaja ja freelance-journalisti. Aikaisemmin hän on toiminut myös Kymen Sanomien, Kouvolan Sanomien ja Anjalankosken Sanomien toimittajana ja Eesti Päevaleht -lehden B-osan toimituspäällikkönä sekä ERR:n verkkouutisten päätoimittajana.

Kooli on niin ikään työskennellyt Yleisradion Radio Itä-Uusimaan sekä Eesti Rahvusringhäälingin Vikerraadio-kanavan palveluksessa ja Radio Kukun Suomen kirjeenvaihtajana.

Television puolella Kooli on toimittanut ja juontanut Eesti Televisioonin ajankohtais- ja keskusteluohjelmia Kahekõne, Jüri Üdi klubi sekä Vabariigi kodanikud. TV1:ssä hän on muun muassa juontanut helmikuussa 2018 esitetyn ohjelman Ystävät, toverit, naapurit.

Lähteet 

Elävät henkilöt
Vuonna 1971 syntyneet
Virolaiset toimittajat
Suomen virolaiset
Suomalaiset toimittajat
Hehkulamppupilvi

Hehkulamppupilvi on arkkitehti Taina Väisäsen suunnittelema valaisin vuodelta 2017. Valaisin sijaitsee Helsingissä Tekniikan museossa. Se suunniteltiin ja ripustettiin museon näyttelysaliin vuonna 2017, kun uusi näyttely valmistui. Hehkulamppujen keskellä on ledlamppuja.

Lähteet
 Tekniikan museo ( @tekniikanmuseo )  Hehkulamppupilvi

Viitteet 

Sähkö
Museot
Selina Anttinen

Anna Selina Anttinen (s. 1977) on suomalainen arkkitehti. Hän on arkkitehtitoimisto Anttinen Oiva Arkkitehtien toinen perustajajäsen. Anttinen perusti toimiston vuonna 2008 yhdessä arkkitehti Vesa Oivan kanssa. He olivat ennen oman toimistonsa perustamista työskennelleet Jyrki Tasan arkkitehtitoimistossa. Anttinen on vuonna 2007 valmistunut arkkitehdiksi Teknillisestä korkeakoulusta (nyk. Aalto-yliopisto). Anttisen tunnetuin työ on yhdessä Oivan kanssa suunniteltu Helsingin yliopiston pääkirjasto Kaisa-talo, jonka suunnittelukilpailun he voittivat vuonna 2008.

Palkintoja 

 Uudenmaan taidetoimikunnan taidepalkinto 2012
 Kritiikin kannukset 2012 
 Arkkitehtuurin valtionpalkinto 2013

Lähteet

Aiheesta muualla 

 Anttinen Oiva Arkkitehdit

Suomalaiset arkkitehdit
Vuonna 1977 syntyneet
Elävät henkilöt
Franz Xaver von Wulfen

Franz Xaver von Wulfen (5. marraskuuta 1728 Belgrad, Serbia – 16. maaliskuuta 1805 Klagenfurt, Itävalta), vapaaherra, oli itävaltalainen oppinut, jesuiittapappi, sotilas ja tiedemies. Hän toimi opettajana enimmäkseen Klagenfurtissa, mutta myös Grazissa, Wienissä ja Ljubljanassa. Hän oli aikanaan huomattava mineralogi, kasvitieteilijä ja sienten tutkija. Hän julkaisi lukuisia luonnontieteellisiä teoksia, ja postuumisti julkaistiin vuonna 1858 hänen pääteoksekseen sanottu Flora Norica phanerogama. Hänet valittiin vuonna 1790 Saksan keisarillisen tiedeakatemia Leopoldinan jäseneksi.

Wulfen valittiin 1796 Ruotsin kuninkaallisen tiedeakatemian ulkomaiseksi jäseneksi. Nikolaus Joseph von Jacquin nimesi 1782 putkilokasvisuku Wulfenian hänen mukaansa.

Lähteet 

 
Itävaltalaiset tieteilijät
Itävaltalaiset aateliset
Itävaltalaiset papit
Itävaltalaiset sotilaat
Vuonna 1728 syntyneet
Vuonna 1805 kuolleet
Robert Köbler

Robert Köbler (1912 Waldsassen – 1970) oli saksalainen urkuri. Hän opiskeli kirkkomusiikkia Leipzigissä vuosina 1931–1934. Vuosina 1935–1945 hän toimi kuoromestarina ja urkurina Löbaussa, ja vuodesta 1946 hän luennoi urkujen- ja cembalonsoitosta Leipzigissä. Hän oli vuodesta 1949 myös Leipzigin yliopiston kirkon urkurina. Kommunistihallinto kuitenkin tuhosi kirkon vuonna 1968. Köbler nimitettiin professoriksi vuonna 1956.

Köbler tuli laajalti tunnetuksi urkujensoitostaan ja improvisointitaidoistaan. Hän teki konserttikiertueita eri puolilla Eurooppaa ja myös sävelsi teoksia pianolle, uruille ja lauluäänelle.

Lähteet 

Saksalaiset urkurit
Saksalaiset säveltäjät
Vuonna 1912 syntyneet
Vuonna 1970 kuolleet
Miina Lindberg

Miina (Wilhelmina) Lindberg oli helsinkiläinen palvelijatar, kaupunginvaltuutettu ja ammattiyhdistysvaikuttaja. Lindberg oli yksi Helsingin palvelijataryhdistyksen, myöhemmin Helsingin taloustyöntekijäin yhdistyksen, perustajista 1898. Hän toimi  pitkään ensimmäisenä rahastonhoitajana ja oli vielä 1923 mukana yhdistyksen johtokunnassa. Palvelijataryhdistys oli suomalaisen ammattiyhdistysliikkeen pioneereja ja Kirjaltajien Lukuyhdistyksen jälkeen seuraava joka perusti alakohtaisia alayhdistyksiä. Lindberg muisteli myöhemmin Palvelijataryhdistyksen perustamista todeten, että ”älkäämme unhoittako, että palvelijat siihen aikaan tuskin uskalsivat ajatellakaan, sitä vähemmän puhua oikeuksiaan koskevista asioista”. Monet emännät ja isännät olivat tyytymättömiä yhdistyksen perustamiseen, ja joillekin palvelijoille todettiin suoraan, että jos he liittyisivät, heidät erotetaan paikastaan.

Lindberg nousi varamiehen paikalta Helsingin kaupunginvaltuustoon SDP:n edustajana ja oli valtuutettu elokuusta 1919 vuoden 1920 loppuun.Palvelijattaren nousu yhteiskunnalliseksi vaikuttajaksi ja kaupunginvaltuutetuksi oli merkittävä saavutus ajan olosuhteissa.

Lähteet 

Helsingin kaupunginvaltuutetut
Suomalaiset ammattiyhdistysjohtajat
Syntymävuosi puuttuu
Kuolinvuosi puuttuu
Navrongo-Bolgatangan roomalaiskatolinen hiippakunta

Navrongo-Bolgatangan roomalaiskatolinen hiippakunta on katolisen kirkon hiippakunta, joka kattaa Navrongon ja Bolgatangan kaupunkien alueet Ghanassa. Se toimii Tamalen roomalaiskatolisen arkkihiippakunnan alaisuudessa. Vuonna 2016 siihen kuului 19 seurakuntaa ja 140 781 jäsentä, mikä tarkoittaa noin 7% hiippakunnan alueen väestöstä. Hiippakunnan piispana on vuodesta 2011 toiminut Alfred Agyenta.

Historia 
Vuonna 1926 perustettiin Ouagadougoun apostolisen vikariaatin alisuuteen Navrongon apostolinen prefektuuri. Vuonna 1934 siitä tehtiin Navrongon apostolinen vikariaatti, mutta se lakkautettiin 1950 Tamalen hiippakunnan perustamisen vuoksi. 1956 kuitenkin perustettiin Navrongon hiippakunta yhdistämällä osia Tamalen ja Ketan hiippakunnan alueista. 1977 hiippakunan nimi muutettiin Navrongo-Bolgatangan hiippakunnaksi.

Toiminta 
Hiippakunnalla oli vuonna 2016 yhteensä 140 781 jäsentä, mikä tarkoitti noin 7% alueen väkiluvusta. Hiippakunta jakaantui tuolloin 19 seurakuntaan ja sen alueella toimi 58 pappia.

Piispat

Navrongon piispat 
 Gérard Bertrand 1957–1973 
 Rudolph Akanlu 1973–1977

Navrongo-Bolgatangan piispat 
 Rudolph Akanlu 1973–1994 
 Lucas Abadamloora 1994–2009
 Alfred Agyenta 2011-

Lähteet 

Ghana
Katolisen kirkon hiippakunnat
Continuum (televisiosarja)

Continuum on kanadalainen Simon Barryn luoma scifisarja. Sen esittäminen aloitettiin Kanadassa Showcasen kanavalla vuonna 2012. Suomessa sarjaa on voinut seurata Netflixin palvelussa.

Sarjan päätösjakso esitettiin Showcasen kanavalla 9. lokakuuta 2015.

Juoni 
Sarjan päähenkilö Kiera Cameron (Rachel Nichols) elää normaalia elämää miehensä ja lapsensa kanssa vuonna 2077 Vancouverissa. Korporatokratisessa dystopisessa yhteiskunnassa Kiera toimii City Protective Services (CPS) -nimisen lainvalvontaryhmän jäsenenä.

Kiera on todistamassa Liber8-nimisen terroristiryhmän kuolemantuomiota, kunnes heidän pakoyrityksen seurauksena joutuu ajassa 65 vuotta taaksepäin. Nyt väärässä ajassa oleva lainvalvoja joutuu etsimään ystäviä ja estämään myös ajassa taaksepäin joutuneiden terroristien muuttamasta historiaa.

Näyttelijät

Tuotanto 
Sarjan pilottijakso esitettiin 27. toukokuuta 2012 Showcasen kanavalla ja siitä tuli kanavan eniten katsojia saanut televisiosarjan jakso.

Showcase ilmoitti elokuussa 2012 tilanneensa toisen tuotantokauden ja kesäkuussa 2013 kolmannen tuotantokauden.

Neljännen kauden tilauksen yhteydessä joulukuussa 2014 ilmoitettiin viimeiseksi jääneen kauden olevan vain kuuden jakson mittainen.

Sarjan luoja Simon Barry on kertonut, että koko suunnitellun tarinan kertomiseen olisi tarvittu 7–10 tuotantokautta.

Tuotantokaudet

Palkinnot ja ehdokkuudet

Muissa medioissa 
Vuonna 2014 Zeros 2 Heroes Media julkaisi muutaman vuoden toimineen vaihtoehtotodellisuuspelin Continuum the Game. Kyseisellä sivustolla julkaistiin kahdeksanosainen sarjakuvaromaani Continuum: The War Files, joka oli saatavilla vain Kanadassa.

Rittenhouse julkaisi televisiosarjaan liittyvän keräilykorttipakan vuonna 2014.

Lähteet

Aiheesta muualla 
 Continuum Showcasen sivustolla  
 
 Continuum Netflix.comissa

Kanadalaiset draamasarjat
Kanadalaiset scifi-sarjat
Showcasen televisio-ohjelmat
Syfyn televisio-ohjelmat
2010-luvun televisiosarjat
Casco-luokka (monitori)

Casco-luokka oli Yhdysvaltain laivaston kahdenkymmenen aluksen muodostama pienellä syväyksellä oleva monitoriluokka, joka oli suunniteltu toimimaan Yhdysvaltain sisällissodassa Mississippijoella.

Alukset

Lähteet

Viitteet
Lentopallon naisten maailmanmestaruuskilpailut 2002

Lentopallon naisten maailmanmestaruuskilpailut 2002 pelattiin Saksassa 30. elokuuta – 15. syyskuuta. Kilpailukaupunkeina olivat Berliini, Bremen, Dresden, Leipzig, Münster, Riesa, Schwerin ja Stuttgart. Kisoihin osallistui 24 maata. Mestaruuden voitti Italia, joka kukisti Berliinissä pelatussa loppuottelussa Yhdysvallat erin 3–2. Pronssiottelussa Venäjä voitti Kiinan lukemin 3–1. Turnauksen arvokkaimmaksi pelaajaksi valittiin Italian Elisa Togut.

Sijoitukset

Italian mestarijoukkue 

Sara Anzanello, Valentina Borrelli, Paola Cardullo, Manuela Leggeri, Eleonora Lo Bianco, Anna Vania Mello, Darina Mifkova, Paola Paggi, Francesca Piccinini, Simona Rinieri, Rachele Sangiuliano, Elisa Togut; päävalmentaja Marco Bonitta.

Lähteet 
 
 

Vuoden 2002 lentopallo
Lentopallon maailmanmestaruuskilpailut
Saksan lentopallo
Maailmanmestaruuskilpailut 2002
Suomalais-ugrilaisten kansojen lippu

Suomalais-ugrilaisten kansojen lippu on suomalais-ugrilaisten kansojen ja laajemmin uralilaisten kansojen yhteinen, vaikkakin epävirallinen, lippu. Epävirallisesta asemasta huolimatta sitä käytetään jossain määrin erityisesti sukukansatoiminnan keskuudessa. Se on pohjoismainen ristilippu, jonka vasemmalla puolella on punainen kannuksenpyörä. Lipun suunnitteli puolalainen suomalais-ugrilaisten kielten tutkija Szymon Pawlas.

Lippu julkistettiin ensimmäistä kertaa 24. tammikuuta 2008 DeviantArt-sivustolla.

Symboliikka
Lipun värikkyys symboloi suomalais-ugrilaisten kansojen monimuotoisuutta ja värit symboloivat suomalais-ugrilaisia kansoja. Värit ja muotoilu pohjautuvat pääasiassa viiteen viralliseen suomalais-ugrilaiseen (Unkarin, Suomen, Viron, Udmurtian ja Mordvan) lippuun.

Valkoinen ja sininen symboloivat suomalaisia ja niiden ohella musta symboloi myös virolaisia. Yhdessä ne symboloivat laajemmin itämerensuomalaisia kansoja.

Punainen, valkoinen ja vihreä symboloivat unkarilaisia ja laajemmin ugrilaisia kansoja.

Punainen tähti, musta, punainen ja valkoinen symboloivat udmurtteja ja laajemmin permiläisiä kansoja

Punainen tähti, punainen, sininen ja valkoinen symboloivat mordvalaisia ja laajemmin volgalaisia kansoja.

Tähden sijoittelu lipun vasempaan laitaan symboloi saamelaisia.

Valkoinen tausta symboloi samojedikansoja.

Pohjoismainen risti esiintyy myös vepsäläisten, lyydiläisten, karjalaisten, inkeriläisten ja setukaisten lipuissa.

Kannuksenpyörä esiintyy myös székelyiden ja võrolaisten lipuissa.

Lähteet
www.uflag.org, Lipun virallinen nettisivu

Viitteet 

Liput
Lippu
Juha Ahlgren

Juha Ahlgren (s. 5. elokuuta 1966 Pori) on suomalainen malli, muusikko ja näyttelijä, joka tunnetaan vuoden 1991 Mr. Finland -kilpailun voittajana. Voittonsa johdosta Ahlgren nousi valtakunnalliseksi superjulkkikseksi, joka kiersi muutaman vuoden ajan ympäri Suomea muun muassa mallin, juontajan ja laulajan tehtävissä. Lisäksi hän esiintyi lukuisissa televisio-ohjelmissa. 

Ahlgren on kirjoittanut ylioppilaaksi Porin lyseosta ja opiskellut sen jälkeen Porin kauppaoppilaitoksessa ja Turun yliopiston alaisessa Porin yliopistokeskuksessa. Ahlgren aloitti mallinuransa vuonna 1986 Suosikki-lehden päätoimittajan Jyrki Hämäläisen löydettyä hänet Köyliön Lallintalolta. Seuraavien vuosien aikana Ahlgren voitti lukuisia mallikilpailuja eri puolilla Suomea. Vuonna 1991 Ahlgren voitti tuolloin suosionsa huipulla olleen Mr. Finland -kilpailun, jonka televisioitua finaalia seurasi 1,3 miljoonaa katsojaa. Mr. Finland -kilpailun järjestäjä Timo Salmesmaa on kuvannut Ahlgrenia sen menestyneimmäksi voittajaksi. Vuonna 1997 Ahlgren vetäytyi julkisuudesta ja muutti samalla takaisin kotikaupunkiinsa Poriin. 1990-luvun lopulla Ahlgren oli mukana useissa Porin teatterin tuotannoissa. Hän on myös yksi vuonna 2002 toimintansa aloittaneen Satakunnan sarjakuvaseuran perustajista. Luontoharrastajana tunnettu Ahlgren on ollut Greenpeacen jäsen, ja vuonna 1995 hän oli Luonnonlain puolueen ehdokkaana eduskuntavaaleissa. 

Muusikkona Ahlgren kiersi 1990-luvulla muun muassa Tanja Karpelan kihlattuna tunnetuksi tulleen Simon Kraitisin kanssa ja julkaisi muutaman singlen. Vuonna 1992 ilmestynyt Puutarha on käännös italialaisen Roberto Zanettin hitistä Don't Cry Tonight. Vuonna 2018 kappale pääsi mukaan Svart Recordsin kokoelmalle, jolla esitellään 1970–1990-lukujen suomalaista diskomusiikkia. Musiikkitutkija Mikko Mattlarin mukaan se on yksi parhaita yrityksiä tehdä italodiscoa Suomessa. Singlen B-puolella on kappale Eläinten vallankumous, joka on käännös Orchestral Manoeuvres in the Dark -yhtyeen hitistä Souvenir.

Lähteet 

Suomalaiset mallit
Suomalaiset laulajat
Vuonna 1966 syntyneet
Elävät henkilöt
Margus Laidre

Margus Laidre (s. 1959 Tartto) on virolainen diplomaatti. Hänet nimitettiin maansa suurlähettilääksi Suomessa vuonna 2014. 

Laidre valmistui vuonna 1982 Tarton yliopiston historian laitokselta, ja hän on toiminut tutkijatohtorina muun muassa samaisessa opinahjossa. Vuonna 1991 hän sai nimityksen suurlähettilääksi Ruotsiin, vuonna 1996 Saksaan, vuonna 2006 Yhdistyneeseen kuningaskuntaan ja vuonna 2014 Suomeen. Vuonna 2010 hänet nimitettiin Viron presidentin ulkopoliittiseksi neuvonantajaksi.

Lähteet 

Viron suurlähettiläät
Vuonna 1959 syntyneet
Elävät henkilöt
Luukka

Luukka on muun muassa seuraavien henkilöiden sukunimi:

 Eemil Luukka (1892–1970), suomalainen Maalaisliiton kansanedustaja ja ministeri
 Maria Luukka (1800-luvulla), inkeriläinen runonlaulaja
 Minna-Riitta Luukka (s. 1960), suomalainen kielitieteilijä ja professori
 Viljo Luukka (1925–2005), suomalainen vuorineuvos ja ministeri

Katso myös 
 Luukko
Tapio Leskinen

Veikko Tapio Leskinen (s. 11. syyskuuta 1945 Helsinki) on suomalainen eläkkeellä oleva juristi, joka toimi Valtiontalouden tarkastusviraston pääjohtajana.

Tapio Leskinen syntyi opettaja Veikko Leskisen ja Taimi Tuomisen perheeseen. Hänen puolisonsa vuosina 1970–2022 oli farmaseutti Etel Elisabeth Valjakka. Leskinen tuli ylioppilaaksi 1965 ja valmistui oikeustieteen kandidaatiksi Helsingin yliopistosta 1969. Hän oli valtiovarainministeriön esittelijä 1970–1973, nuorempi hallitussihteeri 1973–1979, vanhempi hallitussihteeri 1979–1982 ja hallitusneuvos 1982–1992. Valtiontalouden tarkastusviraston pääjohtajaksi  hänet nimitettiin 1992. Leskinen ei hakenut enää pääjohtajaksi vuonna 2006. Häntä seurasi tehtävässä Tuomas Pöysti. Hän työskenteli kuitenkin viraston palveluksessa vielä ennen eläköitymistään.

Lähteet 

 Valtionlaitosten johtajat
 Suomalaiset virkamiehet
 Suomalaiset juristit
Vuonna 1945 syntyneet
Elävät henkilöt
Kyproksen kapina 1931

Kyproksen kapina tai lokakuun tapahtumat () oli siirtomaavallan vastainen kapina Kyproksella, silloisessa Iso-Britannian siirtomaassa vuonna 1931. Se sai alkunsa 21. lokakuuta ja kesti marraskuun alkupuolelle. Kapina oli kyproksenkreikkalaisten nationalistien johtama. Nämä nationalistit kannattivat Kyproksen liittämistä Kreikkaan eli énosista. Kapinan kukistuminen johti Iso-Britannian sortoaikaan Kyproksella, joka kesti toisen maailmansodan alkuun asti.

Konflikti 

Syyskuussa 1931 Ronald Storrs ei hyväksynyt lainsäädännöllisen neuvoston päätöstä verojen nousun pysäyttämisestä. Kyproksenkreikkalaiset sotilaspoliisit reagoivat lähtemällä asemistaan. 18 lokakuuta Kitionin arkkipiispa Nikodemos kannusti kyproksenkreikkalaisia tottelemattomuuteen kunnes heidän vaatimuksensa Kreikkaan liittämisestä toteutettaisiin. 21. lokakuuta  kyproksenkreikkalaista, enimmäkseen opiskelijoita, pappeja ja merkittäviä kaupunkilaisia, kokoontui Nikosian kaduille huudelleen énosista kannattavia iskulauseita. Väkijoukko piiritti hallituksen taloa, ja kolmen tunnin kivien heittelyn jälkeen rakennus sytytettiin palamaan. Paikallinen poliisi hajotti mellakkajoukkoa. Samaan aikaa Britannian lippuja revittiin alas yleisiltä paikoilta ympäri maata ja ne korvattiin usein Kreikan lipuilla. Järjestys palautettiin marraskuun alussa. Britit syyttivät Aléxis Kýrouta, Kreikan Nikosian konsulia, kapinan lietsomisesta. 7 mellakoijaa kuoli, 30 haavoittui, 10 karkoitettiin maasta, ja  sai rangaistuksen.

Lähteet 
 
 
 
 

Kapinat
Kyproksen historia
Tarpeisto

Tarpeisto on teatterin esityksissä tarvittava kokoelma näyttelijöiden käyttämiä pienesineitä eli rekvisiittaa, kuten astioita, ruokia ja juomia, matkalaukkuja, silmälaseja jne. Tarpeistosta huolehtii tarpeistonhoitaja, joka vastaa teatterin tarpeistovarastosta ja oikeiden tavaroiden viemisestä paikoilleen lavasteisiin tai muuten näyttelijöiden saataville ennen jokaista teatteriesitystä. Tarpeistonvalmistaja taas vastaa uusien tarpeistoesineiden tekemisestä tai hankkimisesta uutta näytelmäproduktiota varten. Tehtävät on usein yhdistetty.

Elokuva- ja televisiotuotannossa tarpeistonhoitajaa ja -valmistajaa vastaa lavastustyöryhmän rekvisitööri.

Tarpeistoksi lasketaan kaikki ne esineet, jotka eivät kuulu puvustukseen eivätkä lavastukseen. Näytelmän tapahtuma-aikaan sijoittuvien tavanomaisten käyttöesineiden lisäksi teatteriesityksessä saatetaan tarvita vaikkapa jäätä tai lunta, ruokaa tai juomaa. Alkoholijuomien sijasta näyttämöllä käytetään vettä, mehua tai teetä. Ateriakohtausten kattauksesta vain pieni osa voi olla näyttelijöiden syötävissä olevaa aitoa ruokaa ja loput askarreltu vaahtomuovista, pahvista tms.

Tarpeistonvalmistajan ja -hoitajan työ uuden näytelmäproduktion parissa alkaa näytelmän lukuharjoituksista ja käsikirjoitusta tutkimalla. Työ vaatii yhteistyötä erityisesti lavastajan mutta myös ohjaajan ja puvustajan kanssa. Harvinaisten, esimerkiksi historiallisten käyttöesineiden käytössä tarpeistonvalmistaja tai -hoitaja voi opastaa näyttelijöitä harjoitusvaiheessa.

Tarpeistoon erikoistuvia artesaaneja kouluttaa ainakin Koulutuskeskus Salpaus Lahdessa.

Lähteet

Aiheesta muualla 

Teatteri
Gold Standard Laboratories

Gold Standard Laboratories tai GSL oli indie-levy-yhtiö, jonka perusti Sonny Kay vuonna 1993 Boulder, Coloradossa. Vuonna 2000 se siirrettiin San Diego, Kaliforniaan, Yhdysvallat, ja kaksi vuotta myöhemmin Los Angelesiin. Sen pääkonttori sijaitsi L.A:ssa siihen asti, kun se lopetettiin 29. lokakuussa 2007.

Yhdysvaltalaiset levy-yhtiöt
Robert Ivanov

Robert Ivanov (s. 19. syyskuuta 1994 Helsinki) on suomalainen jalkapalloilija, joka edustaa Puolan pääsarjassa pelaavaa Warta Poznańia. Hän on pelipaikaltaan puolustaja.

Ura

Seurajoukkueet 
Kontulasta kotoisin oleva Ivanov aloitti jalkapalloilun FC Konnussa nelivuotiaana ja siirtyi HJK:n junioreihin vuonna 2003. Ivanov pelasi vielä FC Viikinkien B-junioreissa sekä PK-35:n A-junioreissa ennen siirtymistään aikuisten sarjoihin vuonna 2013, jolloin hän edusti Kolmosessa pelannutta FC Myllypuroa. Vuonna 2014 Ivanov pelasi Myllypurossa Kakkosta ja siirtyi seuraavaksi kaudeksi saman sarjatason Viikinkeihin. Vuonna 2016 Ivanov siirtyi Kakkosen FC Honkaan, joka nousi ensin Ykköseen ja syksyllä 2018 Veikkausliigaan. 

Ensimmäisellä liigakaudellaan 2018 Ivanov valittiin Veikkausliigan kuukauden joukkueeseen heinä-ja syyskuussa. Kaudella 2019 hän pelasi yhtä lukuun ottamatta jokaisessa FC Hongan ottelussa täydet 90 minuuttia. Ivanov valittiin myös Veikkausliigan lokakuun joukkueeseen.  

Elokuussa 2020 Ivanov siirtyi Puolan pääsarjassa Ekstraklasassa pelaavaan Warta Poznańiin.

Maajoukkue 
Ivanov ei ole edustanut Suomen nuorisomaajoukkueita. A-maajoukkueessa hän esiintyi ensimmäisen kerran tammikuussa 2019 Ruotsia vastaan pelatussa harjoitusottelussa. Ivanov palasi maajoukkueeseen kahden vuoden tauon jälkeen keväällä 2021 ja hänet valittiin Suomen joukkueeseen myös vuoden 2021 EM-kisoihin.

Yksityiselämä 
Robert Ivanovin isä on venäläinen ja äiti inkerinsuomalainen. Hänen äitinsä Nelli Pakki on entinen käsipalloilija, joka on edustanut Viron maajoukkuetta sekä voittanut SM-kultaa Spartan joukkueessa.

Lähteet

Aiheesta muualla 

Robert Ivanov Suomen Palloliiton sivuilla

Suomalaiset jalkapalloilijat
Inkeriläiset henkilöt
Vuonna 1994 syntyneet
Elävät henkilöt
Jean (sukunimi)

Jean on muun muassa seuraavien henkilöiden sukunimi:

Elokuva ja televisio
 Al Jean (s. 1961), yhdysvaltalainen käsikirjoittaja ja tuottaja
 Cassandra Jean (s. 1986), yhdysvaltalainen näyttelijä ja malli

Kuvataiteet
 Edmond Aman-Jean (1860–1936), ranskalainen taidemaalari

Musiikki
 Bernard Jean (s. 1948), kanadalainen oboisti
 Wyclef Jean (s. 1972), yhdysvaltalainen muusikko, musiikin tuottaja ja näyttelijä

Hallinto ja politiikka
 Michaëlle Jean (s. 1957), Kanadan kenraalikuvernööri

Urheilu
 Corentin Jean (s. 1995), ranskalainen jalkapalloilija
 Max Jean (s. 1943), ranskalainen kilpa-ajaja
 Aurore Jéan (s. 1985), ranskalainen maastohiihtäjä

Luettelot henkilöistä sukunimen mukaan
Kuortti

Kuortti on Pertunmaan kuntaan kuuluva kylä Etelä-Savon ja Päijät-Hämeen rajaseudulla. Kylä sijaitsee valtatie 5:n varrella noin Mikkelin ja Lahden puolivälissä, 12 kilometriä Pertunmaan keskustasta. 

Kuortissa toimii useita suuria yrityksiä, kuten Pelaser ja Plastep.

Palvelut  
Kuortissa on ollut oma kyläkoulu jossa oli viimeisinä vuosina luokat 1–6. Koulu oli toiminut vuodesta 1899, nykyisellä paikallaan vuodesta 1954. Se oli ollut lakkautusuhan alla jo muutamia vuosia, ja sen toiminta loppuikin   keväällä 2018. Koulurakennuksessa toimii yhä kirjasto, joka on avoinna kerran viikossa. Kuortissa toimii päiväkoti Kuuttila. 

Kuortissa on frisbeegolfrata, kaksi urheilukenttää sekä uimaranta. Talvisin kylästä löytyy myös jääkiekkokaukalo.

Muuta 

Kuortin kylässä toimii vuodesta 1984 aktiivinen kylätoimikunta, joka järjestää erilaisia tapahtumia, kuten Pässi-iltamat tanssilava Kisahallissa Kuortissa. 

Kuortin ABC on myynniltään Suomen suurimpia, ja se on toiminut pilottikohteena monessa omistajansa S-ryhmän kehityshankkeessa. Vuonna 2009 sen liikevaihto oli noin 16 miljoonaa euroa. Huoltamon ja ravintolan lisäksi kiinteistössä toimii apteekki ja muita erikoisliikkeitä. Useat pikavuoroyhteydet niin Helsingin kuin Kuopion suuntaan pysähtyvät ABC:llä.

Katso myös 
 Kuortti–Miekansalmi-tie
 Valtatie 5
 Pertunmaa

Lähteet 
 Kuortin koulu 100 vuotta historiikki
 http://www.pertunmaa.fi/
 http://www.pertunmaa.fi/kuntainfo/kylat-2/kuortti/
 https://www.s-kanava.fi/uutinen/abc-ketjun-lippulaiva-abc-kuortti-10-vuotta/132295_66560
 https://peda.net/pertunmaa/kuortinkoulu/%2A%2A%2A%2A%2A%2A%2A2

Viitteet

Aiheesta muualla
 https://frisbeegolfradat.fi/rata/kuortti-discgolfpark/

Pertunmaan kylät
Etelä-Savon maakunnan taajamat
Eila Helander

Eila Marjatta Helander (s.  Helsinki) on suomalainen filosofian tohtori ja Helsingin yliopiston kirkkososiologian emeritaprofessori.

Helander kirjoitti ylioppilaaksi Kallion yhteiskoulusta vuonna 1965. Hän opiskeli Helsingin yliopistossa ensin teologiksi (TM 1969), valmistui sitten 1980-luvulla filosofian kandidaatiksi ja tohtoriksi (FK 1982, FK 1983, FT 1987). Ennen professuuriaan hän oli Helsingin yliopiston uskontotieteen dosentti vuosina 1988–1997. 

Ammatillisella työurallaan Helander toimi ensin Helsingin diakoniaopiston seurakuntasisartyön opettajana (1970–73), ja sitten Suomen Raamattuopiston säätiön lehtorina (1979–83). Hän oli Helsingin yliopiston uskontotieteen viransijaisuutta hoitava lehtori vuosina 1984–1986, ja tutkija (1987), sekä Suomen Akatemian nuorempi tutkija (1996–97). Helsingin yliopiston kirkkososiologian professuurin hän sai vuonna 1997.

Hän on ollut Suomalaisen Tiedeakatemian jäsen vuodesta 1999 ja Suomen Tiedeseuran jäsen vuodesta 2005.

Hänen puolisonsa on Gustav Björkstrand. Heillä on kaksi lasta.

Lähteet

Vuonna 1946 syntyneet
Elävät henkilöt
Suomalaiset teologit
Suomalaiset uskontotieteilijät
Helsingin yliopiston professorit
Suomalaiset professorit
Takaisin ruutuun

Takaisin ruutuun (Back to You) on yhdysvaltalainen James Burrowsin ohjaama tilannekomediasarja. Sarjan päänäyttelijät Kelsey Grammer ja Patricia Heaton esittävät WURG News 9 -uutiskanavan kilpailuhenkisiä ankkureita.

Sarjaa esitettiin Yhdysvalloissa vuosien 2007–2008 aikana Foxin kanavalla.

Juoni 
Chuck Darling (Kelsey Grammer) ja Kelly Carr (Patricia Heaton) toimivat Pittsburghin alueella WURG News 9 -kanavan uutisankkureina. Ruudussa heidän kemiat toimivat loistavasti, mutta ruudun takana tilanne on toisin. Tämä yhteistyö loppui Chuckin saadessa paremman työtarjouksen ja lähtiessä töihin toiselle paikkakunnalle.

Paljon myöhemmin Chuck palaa WURG News 9:n riveihin nolattuaan itsensä täysin suuren Los Angelesilaisen televisiokanavan ruudussa. Palattuaan Chuck saa nopeasti tietää olevansa 10-vuotiaan Gracien isä.

Näyttelijät

Tuotanto 
Vuoden 2007 alussa Kelsey Grammerin ja Patricia Heatonin kiinnitettiin tulevan Action News -nimisen tilannekomediasarjan päänäyttelijöiksi. Huhtikuussa 2007 sarjan nimeksi vaihdettiin Back to You, koska Pittsburghin alueella toimi uutiskanava nimellä Action News.

Sarjan ensimmäisen kauden tilaus vahvistettiin toukokuussa 2007. Heinäkuussa Fox ilmoitti sarjan aloituspäivämääräksi 19. syyskuuta 2007.

Takaisin ruutuun kuvattiin 20th Century Foxin Los Angelesin studiolla.

Myös Takaisin ruutuun joutui tauolle käsikirjoittajien lakon seurauksena.

Toukokuussa 2008 ilmoitettiin sarjan jääneen yhden kauden mittaiseksi. Tämä oli yllätys, koska se menestyi paremmin kuin kilpaileva jatkoa saanut Eddie & Jeff -sarja.

Jälkisensurointi 
Ensiesityksen jälkeen, katsojilta saadun palautteet myötä Fox ilmoitti leikkaavansa "Something's Up There" -jaksosta melua nostattaneen Marsh McGinleyn (Fred Willard) repliikin pois. Fox pyysi anteeksi katsojilta ja kertoi ettei tätä natsismiin viittaavaa repliikkiä ole mukana sarjan jatkoesityksissä ja julkaisuissa.

Lähteet

Aiheesta muualla 
 
 Back to You TV.comissa  

Tilannekomediat
Sovelto

Sovelto Oyj on suomalainen koulutuspalveluja tarjoava yritys, joka syntyi vuonna 2006, kun FCS Partners Oyj ja Sovelto Oy yhdistivät liiketoimintansa ja yhdistelmänimeksi otettiin ensin FC Sovelto Oyj.  Myöhemmin nimi muutettiin muotoon Sovelto Oyj.  Sovelton toimitusjohtajana toimii Sanna Varpukari ja hallituksen puheenjohtajana Risto Linturi. Sovelton liikevaihto on pysyt viimevuosina noin 7,7 miljoonaa eurossa.  Henkilöstön määrä vuonna 2018 oli 55 henkilöä.

Sovelton palvelut 
Sovelton nykyinen koulutustarjonta sisältää teknologia-, johtamis- ja tuottavuuskoulutusta.

Lähteet

Aiheesta muualla 
 Yrityksen verkkosivut
 Sovelto Oyj Yritysrekisterissä

Suomalaiset yritykset
Richard Peto

Sir Richard Peto (s. ) on brittiläinen tilastotieteilijä ja epidemiologi, sekä Oxfordin yliopiston lääketieteellisen tilastotieteen ja epidemiologian emeritusprofessori (emeritus). Hänelle myönnettiin vuonna 2000 Suomessa tieteen akateemikon arvo.

Lähteet

Vuonna 1943 syntyneet
Elävät henkilöt
Tilastotieteilijät
Akateemikot (Suomi)
Brittiläiset professorit
Epidemiologit
Ian McNeice

Ian McNeice on englantilainen näyttelijä ja ääninäyttelijä, joka tuli tunnetuksi vuonna 1985 roolistaan agentti Harcourtina palkitussa televisiosarjassa Pimeyden ytimessä. Tämän jälkeen hänet nähtiin suosituissa elokuvissa, kuten Englantilainen joka nousi kukkulalle, mutta laskeutui vuorelta (1995), Ace Ventura – luonto kutsuu (1995) sekä Dyyni (2000).

McNeice on näyttellyt vuodesta 2004 lähtien Bert Largea draamakomediasarjassa Doc Martin. Vuosina 2005–2007 hän näytteli uutistenlukijaa historiallisessa draamasarjassa Rooma.

Varhainen elämä
Ian McNeice syntyi vuonna 1950 Basingstokessa, Hampshiressa. Hän aloitti näyttelemisen Tauntonin koulussa, jonka jälkeen McNeice opiskeli näyttelemistä London Academy of Music and Dramatic Artissa ja Salisbury Playhousessa. Opiskelujen jälkeen hän vietti muutaman vuoden teatterissa. Hän näytteli neljä vuotta arvostetussa Royal Shakespeare Companyssa sekä Nicholas Nickleby -näytelmässä Broadwaylla.

Ura
McNeice teki läpimurtoroolinsa palkitussa televisiosarjassa Pimeyden ytimessä vuonna 1985. Vuonna 1996 hän näytteli juoppoa kokkia Gustave LaRochea tilannekomediasarjassa Chef!. McNeice nähtiin vuonna 2000 minisarjassa Dyyni hirviömäisenä paroni Vladimir Harkonnena, roolissa johon hän palasi vielä elokuvassa minisarjassa Frank Herbert's Children of Dune (2003). Televisiossa hänet on nähty myös Komisario Lewisin toisella kaudella ja Midsomerin murhien neljännellä kaudella. McNeice nähtiin uutistenlukijana HBO:n ja BBC:n Rooma-sarjassa. Vuodesta 2004 lähtien hän on näytellyt Bert Largea ITV:n draamakomediasarjassa Doc Martin.

McNeice on esiintynyt myös lukuisissa elokuvissa, kuten Rakas vanha kirja (1987), Pako Absolomista (1994), Englantilainen joka nousi kukkulalle, mutta laskeutui vuorelta (1995), From Hell (2001) sekä Day of Dead (2008). Hän teki läpimurtonsa Amerikan elokuvamarkkinoille näyteltyään Fulton Greenwallia elokuvassa Ace Ventura – luonto kutsuu (1995). McNeice näytteli vuonna 2001 natsivirkamies Gerhard Klopferia BBC:n ja HBO:n palkitussa televisioelokuvassa Lopullinen ratkaisu. Tämän jälkeen hän on näyttellyt muun muassa elokuvissa Maailman ympäri 80 päivässä (2004) sekä White Noise (2005). McNeice nähtiin natsi-kenraali Joachim von Kortzfleischina elokuvassa Operaatio Valkyrie (2008).

Ääninäyttelijänä McNeice on antanut omalaatuisen äänensä ja aksenttinsa useille hahmoille.

McNeicen näytteli alun perin Illyrio Mopatista HBO:n menestyssarjan Game of Thronesin pilottijaksossa, mutta myöhemmissä jaksoissa hahmoa esittää aikatauluongelmista johtuen Roger Allam. Vuosina 2010–2011 McNeice nähtiin Winston Churchillna Doctor Who -sarjan neljässä jaksossa. Hän on näytellyt aikaisemmin Churchillia Howard Brentonin näytelmässä Never So Good (2008) sekä Kuninkaan puheen teatteriversiossa (2012).

Aiheesta muualla
 

Brittiläiset näyttelijät
Englantilaiset näyttelijät
Englantilaiset teatterinäyttelijät
Vuonna 1950 syntyneet
Elävät henkilöt
Goodbye Yellow Brick Road (kappale)

Goodbye Yellow Brick Road on Elton Johnin balladi. Laulun sanoitukset on kirjoittanut  Bernie Taupin ja musiikin säveltänyt John tämän Goodbye Yellow Brick Road -albumille. Sen musiikillinen tyyli ja tuotanto ovat saaneet voimakkaasti vaikutteita 1970-luvun soft rock- ja glam rock -tyyleistä. Kappale on kriitikoiden laajasti ylistämä, ja jotkut ovat nimenneet sen Elton Johnin parhaaksi kappaleeksi.

Kappale julkaistiin vuonna 1973 albumin toisena singlenä, ja se pääsi 10 parhaan listalle Iso-Britanniassa ja Yhdysvalloissa. Se oli yksi Johnin suurimmista hiteistä, ja ylitti edellisen singlen, "Saturday Night’s Alright for Fighting", myynnissä ja suosiossa pian julkaisunsa jälkeen. Yhdysvalloissa se nousi kultalevyrajaan 4. tammikuuta 1974 ja platinaan 13. syyskuuta 1995 RIAA:n luokituksessa.

Yellow Brick Road on 1939 elokuvasovituksesta Lyman Frank Baumin kirjasta Wizard of Oz. Tässä elokuvassa Dorothy ja hänen kolme sekalaista ystäväänsä ovat saaneet neuvon seurata Yellow Brick Roadia löytääkseen Ozin Velhon, vain huomatakseen, että heillä olikin jo kaikki mitä he olivat etsineet. Tie johtaa Emerald Cityyn Ozin maahan, jota on usein pidetty vertauskuvana "tielle, joka johtaa elämän fantasioihin" tai "tielle, joka johtaa elämän vastauksiin." Sanoitukset kuvaavat halua palata yksinkertaisempaan elämään sen jälkeen, kun kertoja on luullut elävänsä hyvää elämää mutta oivaltaakin olleensa vain kuin lemmikki rikkaalle seurapiirirakastajalleen.

Lähteet 

Vuoden 1973 kappaleet
Elton Johnin kappaleet
Leo Smith

Joseph Leopold "Leo" Smith (26. marraskuuta 1881 Birmingham, Englanti – 18. huhtikuuta 1952 Toronto, Kanada) oli säveltäjä, sellisti, kirjoittaja ja opettaja. Hänen äitinsä oli ansioitunut pianisti ja isänsä opettaja. Smith oli yksi vanhempiensa seitsemästä lapsesta.

Smith piti täyden sooloresitaalin kahdeksanvuotiaana Birminghamin kaupungintalolla. Tämän jälkeen hän opiskeli Royal Manchester College of Musicissa ja Manchesterin yliopistossa. Hän soitti kamarikokoonpanoissa sekä muun muassa Hallén orkesterissa, Covent Gardenissa ja myöhemmin kanadalaisissa orkestereissa. Hänen johdollaan opiskelivat muiden muassa Marcus Adeney, Louis Applebaum, John Beckwith, Keith Bissell, Howard Brown, Kenneth Peacock, Margaret Sargent ja Bertha Tramblyn. Hänen kirjoitustensa joukossa on muun muassa arvosteluja. Hän julkaisi myös kolme oppikirjaa, jotka päätyivät laajasti käytetyiksi.

Smithin sävellysten joukossa ovat jousikvartetto D-duurissa ja sellosonaatti e-mollissa.

Lähteet 

Kanadalaiset säveltäjät
Kanadalaiset sellistit
Musiikkikirjailijat
Musiikkikriitikot
Musiikkipedagogit
Vuonna 1881 syntyneet
Vuonna 1952 kuolleet